31 ሓምለ 2019 ዝተመሓየሸ 1 ነሓሰ 2019 ምንጪ ስእሊ, MICHAEL TEWELDE ቅድሚ ሰለስተ መዓልቲ ኣብ ኢትዮጵያ ብዝተኻየደ ወፍሪ ምትካል ፈልሲ ልዕሊ 350 ሚልዮን ፈልስታት ኣብ ሓደ መዓልቲ ተተኺሎም'ዮም። ክሳብ መጻኢ ጳጉመ [ቋቒመን] 4.7 ቢልዮን ፈልስታት ክትከሉ ዝተዳለዉ እንትኸውን፡ ነዚ ድማ ኣርባዓ ቢልዮን ቅርሺ ወጻኢ ከምዝተገብረ ኣተሓባባሪ ሃገራዊ ልምዓት ዱር፡ ዶክተር ተፈራ መንግስቱ ኣፍሊጡ። እቶም ፈልስታት ሃገር ቦቆልን ናይ ደገን ከም ዝኾኑ ንቢቢሲ ዝሓበረ ዶክተር ተፈራ፡ ዝሐሸ ምንቕቓሕ ከምዝተፈጥረን እቶም ፈልስታት ንኽጸድቁ ጽዑቕ ክትትል ከምዝግበረሎምን ኣረዲኡ። ቅድሚ ሕዚ ናይ ምጽዳቕ ዕድል 50 ሚኢታዊ ከምዝኾነን እዚ ዕድል ናብ 75 ሚኢታዊ ሓፍ ንምባል ትልሚ ከምዝተትሐዘን ምፍላጥ ተኻኢሉ። ሓደ ዓመት ቀዳማይ ሚኒስትር ኣብይ ኣሕመድ ከመይ ትግምግምዎ?
